title: 2011/623/YUTP: Poliittisten ja turvallisuusasioiden komitean päätös EUPOL RD Congo/1/2011, annettu 16 päivänä syyskuuta 2011 , EUPOL RD Congon johtajan toimeksiannon jatkamisesta

text:
               22.9.2011

               FI

               Euroopan unionin virallinen lehti

               L 245/21

         POLIITTISTEN JA TURVALLISUUSASIOIDEN KOMITEAN PÄÄTÖS EUPOL RD CONGO/1/2011,
   annettu 16 päivänä syyskuuta 2011,
   EUPOL RD Congon johtajan toimeksiannon jatkamisesta
   (2011/623/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Kongon demokraattisen tasavallan turvallisuusalan uudistusta koskevasta Euroopan unionin poliisioperaatiosta ja sen oikeuslaitosta koskevasta osasta (EUPOL RD Congo) 23 päivänä syyskuuta 2010 annetun neuvoston päätöksen 2010/576/YUTP (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Päätöksen 2010/576/YUTP 10 artiklan 1 kohdan nojalla poliittisten ja turvallisuusasioiden komitea (PTK) valtuutetaan Euroopan unionista tehdyn sopimuksen 38 artiklan kolmannen kohdan mukaisesti tekemään asianmukaiset päätökset, jotka koskevat EUPOL RD Congo -operaation poliittista valvontaa ja strategista johtoa. Tähän valtuutukseen sisältyy erityisesti toimivalta nimittää operaation johtaja unionin ulkoasioiden ja turvallisuuspolitiikan korkean edustajan ehdotuksesta.

               (2)

               Korkean edustajan ehdotuksesta PTK nimitti 8 päivänä lokakuuta 2010 ylikomisario Jean-Paul RIKIRin EUPOL RD Congo -operaation johtajaksi 1 päivästä lokakuuta 2010 päätöksen EUPOL RD CONGO/1/2010 (2) mukaisesti.

               (3)

               Neuvosto antoi 12 päivänä syyskuuta 2011 päätöksen 2011/537/YUTP (3), jolla EUPOL RD Congo -operaatiota jatkettiin 30 päivään syyskuuta 2012.

               (4)

               Korkea edustaja ehdotti 31 päivänä elokuuta 2011, että ylikomisario Jean-Paul RIKIRin toimeksiantoa EUPOL RD Congo -operaation johtajana jatketaan 30 päivään syyskuuta 2012,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan ylikomisario Jean-Paul RIKIRin toimeksiantoa Kongon demokraattisen tasavallan turvallisuusalan uudistusta koskevan Euroopan unionin poliisioperaation ja sen oikeuslaitosta koskevan osan (EUPOL RD Congo) johtajana 30 päivään syyskuuta 2012.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 16 päivänä syyskuuta 2011.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 254, 29.9.2010, s. 33.

      (2)  EUVL L 266, 9.10.2010, s. 60.

      (3)  EUVL L 236, 13.9.2011, s. 8.


title: Neuvoston päätös (YUTP) 2017/1561, annettu 14 päivänä syyskuuta 2017, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

text:
               15.9.2017

               FI

               Euroopan unionin virallinen lehti

               L 237/72

         NEUVOSTON PÄÄTÖS (YUTP) 2017/1561,
   annettu 14 päivänä syyskuuta 2017,
   rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1) ja erityisesti sen 3 artiklan 1 ja 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 17 päivänä maaliskuuta 2014 päätöksen 2014/145/YUTP.

               (2)

               Neuvosto hyväksyi 13 päivänä maaliskuuta 2017 päätöksen (YUTP) 2017/445 (2), jolla päätöksessä 2014/145/YUTP säädettyjä toimenpiteitä jatketaan kuudella kuukaudella.

               (3)

               Koska Ukrainan alueellista koskemattomuutta, suvereniteettia ja itsenäisyyttä heikentävät tai uhkaavat toimet jatkuvat, päätöksen 2014/145/YUTP voimassaoloa olisi jatkettava kuudella kuukaudella.

               (4)

               Neuvosto on tarkastellut uudelleen päätöksen 2014/145/YUTP liitteessä olevia yksittäisiä merkintöjä ja päättänyt muuttaa tiettyjä henkilöitä ja yhteisöjä koskevia tietoja.

               (5)

               Neljää kuollutta henkilöä koskevat merkinnät olisi poistettava nimettyjen henkilöiden ja yhteisöjen luettelosta.

               (6)

               Kolmen yhteisön omistusrakenteessa tapahtuneiden muutosten vuoksi päätöksen 2014/145/YUTP liite olisi muutettava, jotta niihin kohdistuvat toimenpiteet pysyvät voimassa.

               (7)

               Päätös 2014/145/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/145/YUTP seuraavasti:

               1)

               Lisätään 2 artiklaan kohta seuraavasti:
               ”7.   Poiketen siitä, mitä 2 kohdassa säädetään, jäsenvaltio voi antaa luvan maksuille, jotka suoritetaan Krimin merisatamille niiden palvelujen osalta, joita tarjotaan Kertšin kalastussataman, Jaltan kauppasataman ja Jevpatorijan kauppasataman satamissa, sekä Gosgidrografiyan ja Krimin merisatamien Port-Terminalin sivuliikkeiden tarjoamien palvelujen osalta.”

               2)

               Korvataan 6 artiklan toinen kohta seuraavasti:
               ”Tätä päätöstä sovelletaan 15 päivään maaliskuuta 2018.”

         2 artikla
   Muutetaan päätöksen 2014/145/YUTP liite tämän päätöksen liitteen mukaisesti.
   3 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä syyskuuta 2017.

            Neuvoston puolesta

            Puheenjohtaja

         A. ANVELT

      (1)  EUVL L 78, 17.3.2014, s. 16.

      (2)  Neuvoston päätös (YUTP) 2017/445, annettu 13 päivänä maaliskuuta 2017, rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta (EUVL L 67, 14.3.2017, s. 88).

      LIITE
      Muutetaan päätöksen 2014/145/YUTP liite seuraavasti:

                  1)

                  Poistetaan seuraavia henkilöitä koskevat merkinnät:
                  Henkilöt

                              15.

                              Oleg Evgenevich PANTELEEV

                              44.

                              Valeriy Dmitrievich BOLOTOV

                              136.

                              Mikhail Sergeevich TOLSTYKH

                              139.

                              Sergey Anatolievich LITVIN

                  2)

                  Poistetaan seuraavia yhteisöjä koskevat merkinnät:
                  Yhteisöt

                              2.

                              Rajavastuuyhtiö ”Port Feodosia”

                              12.

                              Valtion laivayhtiö ”Kertšin lautta”

                              14.

                              Rajavastuuyhtiö ”Kertšin merisatama”/”Kamysh-Burun”

                  3)

                  Lisätään yhteisö seuraavasti:
                  Yhteisöt

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              38.

                              ”’Krimin tasavallan’ omistama valtion unitaarinen yritys ’Krimin merisatamat’”
                              (’Государственное унитарное предприятие Республики Крым ”Крымские морские порты”’), mukaan luettuina sivuliikkeet:

                                          —

                                          Feodosia Commercial Port,

                                          —

                                          Kerch Ferry,

                                          —

                                          Kerch Commercial Port.

                                          Ulitsa Kirova 28

                                          298312 Kertš

                                          Krim

                                    (298312, Республика Крым, гор. Керчь, ул. Кирова, дом 28)

                              ”Krimin parlamentti” antoi 17.3.2014 päätöslauselman nro 1757-6/14 ”eräiden Ukrainan infrastruktuuri- tai maatalousministeriöille kuuluvien yhtiöiden kansallistamisesta”, ja 26.3.2014 päätöslauselman nro 1865-6/14 valtionyhtiöstä ”Krimin merisatamat” (’О Государственном предприятии ”Крымские морские порты”’), jossa ilmoitettiin ”Krimin tasavallan” suorittamasta useille ”Krimin tasavallan” omistamaan valtion unitaariseen yritykseen ”Krimin merisatamat” yhdistetyille valtionyhtiöille kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet kyseiset yritykset, ja ”Krimin merisatamat” on hyötynyt niiden laittomasti siirretystä omistuksesta.

                              16.9.2017

                  4)

                  Korvataan alla lueteltuja henkilöitä ja yhteisöjä koskevat merkinnät seuraavilla merkinnöillä:
                  Henkilöt

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              1.

                              Sergey Valeryevich AKSYONOV,
                              Sergei Valerievich AKSENOV (Сергей Валерьевич AKCЁHOB),
                              Serhiy Valeriyovych AKSYONOV (Сергiй Валерiйович АКСЬОНОВ)

                              Syntymäaika: 26.11.1972
                              Syntymäpaikka: Beltsy (Bălți), nykyisin Moldovan tasavalta

                              Aksyonov valittiin ”Krimin pääministeriksi” Krimin korkeimmassa neuvostossa 27.2.2014 venäläismielisten aseistettujen miesten läsnä ollessa. Virkaatekevä Ukrainan presidentti Oleksandr Turchynov julisti 1.3.2014 hänen ”valitsemisensa” perustuslain vastaiseksi. Hän vaikutti aktiivisesti 16.3.2014 pidettäväksi aiotun ”kansanäänestyksen” järjestämiseksi ja oli yksi Krimin liittämisestä Venäjän federaatioon 18.3.2014 tehdyn sopimuksen allekirjoittajista. Presidentti Putin nimitti hänet 9.4.2014”Krimin tasavallan””päämieheksi”. Hänet ”valittiin”9.10.2014 virallisesti ”Krimin tasavallan””päämieheksi”. Sittemmin Aksyonov julisti, että ”päämiehen” ja ”pääministerin” toimet yhdistetään.
                              Venäjän valtionduuman jäsen. Tammikuusta 2017 Yhtenäinen Venäjä -puolueen ylimmän neuvoston jäsen.
                              Osallistumisestaan liittämisprosessiin hänelle on myönnetty Venäjän valtion ensimmäisen luokan kunniamerkki ”kuuliaisuudesta isänmaalle” (”For Merit to the Fatherland”).

                              17.3.2014

                              3.

                              Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                              Rustam Ilmyrovych TEMIRHALIIEV (Рустам Ільмирович ТЕМІРГАЛІЄВ)

                              Syntymäaika: 15.8.1976
                              Syntymäpaikka: Ulan-Ude, Burjatian ASNT (Venäjän SFNT)

                              Entisenä Krimin varapääministerinä Temirgaliev oli merkittävässä roolissa ”korkeimman neuvoston” päättäessä 16.3.2014 pidetystä ”kansanäänestyksestä” Ukrainan alueellista koskemattomuutta vastaan. Hän edisti aktiivisesti Krimin liittymistä Venäjän federaatioon.
                              Hän erosi 11.6.2014 niin sanotun Krimin tasavallan ”ensimmäisen varapääministerin” tehtävästään.
                              Tukee edelleen aktiivisesti separatistien toimia tai toimintaperiaatteita.

                              17.3.2014

                              5.

                              Aleksei Mikhailovich CHALIY (Алексей Михайлович ЧАЛІЙ)
                              Oleksiy Mykhaylovych CHALYY (Олексій Михайлович ЧАЛИЙ)

                              Syntymäaika: 13.6.1961
                              Syntymäpaikka: Moskova tai Sevastopol

                              Chaliy julistettiin 23.2.2014 torikokouksessa ”Sevastopolin kansankuvernööriksi”, ja hän hyväksyi tämän ”valinnan”. Hän kampanjoi aktiivisesti sen puolesta, että Sevastopolista tulisi Venäjän federaation erillinen yksikkö 16.3.2014 pidettäväksi aiotun kansanäänestyksen jälkeen. Hän oli yksi Krimin liittämisestä Venäjän federaatioon 18.3.2014 tehdyn sopimuksen allekirjoittajista. Hän oli virkaatekevä Sevastopolin ”kuvernööri”1.–14.4.2014 ja hän on Sevastopolin kaupungin ”lakiasäätävän kokouksen” entinen ”valittu” puhemies. Sevastopolin kaupungin ”lakiasäätävän kokouksen” jäsen.
                              Osallistumisestaan liittämisprosessiin hänelle on myönnetty Venäjän valtion ensimmäisen luokan kunniamerkki ”kuuliaisuudesta isänmaalle” (”For Merit to the Fatherland”).

                              17.3.2014

                              21.

                              Aleksandr Viktorovich GALKIN (Александр Викторович ГАЛКИН)

                              Syntymäaika: 22.3.1958
                              Syntymäpaikka: Ordžonikidze, Pohjois-Ossetian ASNT

                              Venäjän eteläisen sotilasalueen, jonka joukkoja on Krimillä, entinen komentaja; Mustanmeren laivasto kuuluu Galkinin komentoon; joukkojen siirtyminen Krimille on tapahtunut suurelta osin eteläisen sotilasalueen kautta.
                              Eteläisen sotilasalueen joukkoja on lähetetty Krimille. Hän on osittain vastuussa Ukrainan suvereniteettia heikentävästä Venäjän sotilaallisesta läsnäolosta Krimillä ja auttoi Krimin viranomaisia estämään julkisia mielenosoituksia, joissa vastustettiin kansanäänestykseen ja alueen liittämiseen Venäjään tähtääviä toimia. Lisäksi Mustanmeren laivasto kuuluu kyseisen sotilasalueen määräysvaltaan.
                              Nykyisin Venäjän puolustusministeriön keskushallinnon palveluksessa. Puolustusministerin avustaja 19.1.2017 alkaen.

                              17.3.2014

                              45.

                              Andrei Evgenevich PURGIN (Андрей Евгеньевич ПУРГИН)
                              Andriy Yevhenovych PURHIN (Андрiй Євгенович ПУРГIН)

                              Syntymäaika: 26.1.1972
                              Syntymäpaikka: Donetsk

                              Osallistunut aktiivisesti separatistiseen toimintaan ja sen järjestämiseen, Donetskin ”venäläisten turistien” toiminnan koordinaattori. ”Euraasian unionia koskevan Donbassin kansalaisaloitteen” perustajia. Entinen ”ministerineuvoston ensimmäinen varapuheenjohtaja”. ”Donetskin kansantasavallan kansanneuvoston””puheenjohtaja”4.9.2015 saakka.
                              Joutui luopumaan ”Donetskin kansantasavallan kansanneuvoston” jäsenyydestä helmikuusta 2017 alkaen kyseisen ”kansanneuvoston” päätöksestä.
                              Tukee edelleen aktiivisesti separatistien toimia tai toimintaperiaatteita.

                              29.4.2014

                              47.

                              Sergey Gennadevich TSYPLAKOV (Сергей Геннадьевич ЦЫПЛАКОВ)
                              Serhiy Hennadiyovych TSYPLAKOV (Сергій Геннадійович ЦИПЛАКОВ)

                              Syntymäaika: 1.5.1983
                              Syntymäpaikka: Khartsyzsk, Donetskin alue

                              Ideologisesti radikaalin Donbassin kansanmiliisin johtajia. Osallistui aktiivisesti useiden valtion rakennusten valtaamiseen Donetskin alueella.
                              ”Donetskin kansantasavallan kansanneuvoston” jäsen, ”tiedotuspolitiikasta ja tietotekniikasta vastaavan kansanneuvoston valiokunnan” puheenjohtaja.

                              29.4.2014

                              53.

                              Oleg Grigorievich KOZYURA (Олег Григорьевич КОЗЮРА)
                              Oleh Hryhorovych KOZYURA (Олег Григорович КОЗЮРА)

                              Syntymäaika: 30.12.1965 tai 19.12.1962
                              Syntymäpaikka: Simferopol, Krim tai Zaporižžja

                              Sevastopolin federatiivisen maahanmuuttoviraston entinen päällikkö. Vastuussa Venäjän passien järjestelmällisestä ja nopeutetusta myöntämisestä Sevastopolin asukkaille.
                              Nykyisin Sevastopolin kaupunginvaltuuston edustajan Mihail Chalyn avustaja.

                              12.5.2014

                              58.

                              Roman Viktorovich LYAGIN (Роман Викторович ЛЯГИН)
                              Roman Viktorovych LIAHIN (Роман Вікторович ЛЯГЫН)

                              Syntymäaika: 30.5.1980
                              Syntymäpaikka: Donetsk, Ukraina

                              ”Donetskin kansantasavallan” keskusvaalilautakunnan entinen päällikkö. Ollut aktiivisesti mukana järjestämässä 11.5.2014 pidettyä ”Donetskin kansantasavallan” itsemääräämisoikeutta koskevaa kansanäänestystä. Entinen ”työ- ja sosiaaliministeri”.
                              Tukee edelleen aktiivisesti separatistien toimia ja toimintaperiaatteita.

                              12.5.2014

                              61.

                              Igor Sergeievich SHEVCHENKO (Игорь Сергеевич ШЕВЧЕНКО)

                              Syntymäaika: 9.2.
                              Syntymäpaikka: Sevastopol, Krim

                              Sevastopolin syyttäjäviranomainen. Pannut aktiivisesti täytäntöön Sevastopolin liittämistä Venäjään.

                              12.5.2014

                              68.

                              Aleksey Vyacheslavovich KARYAKIN (Алексей Вячеславович КАРЯКИН)
                              Oleksiy Vyacheslavovych KARYAKIN (Олексій В'ячеславович КАРЯКЫН)

                              Syntymäaika: 7.4.1980 tai 7.4.1979
                              Syntymäpaikka: Stahanov, Luhanskin alue

                              ”Luhanskin kansantasavallan korkeimman neuvoston puheenjohtaja”25.3.2016 saakka. Entinen ”Luhanskin kansantasavallan kansanneuvoston” jäsen.
                              Vastuussa ”korkeimman neuvoston” separatistisista ”hallitustoiminnoista”, vastuussa Venäjän federaatiolle esitetystä pyynnöstä tunnustaa ”Luhanskin kansantasavallan” itsenäisyys.
                              ”Novorossijan liittoa” koskevan yhteisymmärryspöytäkirjan allekirjoittaja.
                              Tukee edelleen aktiivisesti separatistien toimia tai toimintaperiaatteita.

                              12.7.2014

                              73.

                              Mikhail Efimovich FRADKOV (Михаил Ефимович ФРАДКОВ)

                              Syntymäaika: 1.9.1950
                              Syntymäpaikka: Kurumotš, Kuibyševin alue

                              Entinen Venäjän federaation turvallisuusneuvoston pysyvä jäsen; entinen Venäjän federaation tiedustelupalvelun johtaja. Kansallisissa turvallisuusasioissa neuvovan ja niitä koordinoivan turvallisuusneuvoston jäsenenä oli mukana suunnittelemassa Venäjän hallituksen politiikkaa, joka uhkaa Ukrainan alueellista koskemattomuutta, suvereniteettia ja itsenäisyyttä.
                              Venäjän strategisen tutkimuksen instituutin johtaja 4.1.2017 alkaen. ”Almaz-Antey”-yhtiön hallituksen puheenjohtaja.
                              Tukee edelleen aktiivisesti separatistien toimia ja toimintaperiaatteita.

                              25.7.2014

                              86.

                              Serhii Anatoliyovych ZDRILIUK alias Abwehr
                              (Сергей Анатольевич ЗДРИЛЮК)
                              (Сергій Анатолійович ЗДРИЛЮК)

                              Syntymäaika: 23.6.1972 (tai 23.7.1972)
                              Syntymäpaikka: Vinnytsian alue

                              Ukrainan alueellista koskemattomuutta, suvereniteettia ja itsenäisyyttä heikentävistä tai uhkaavista toimista vastuussa olevan Igor Strelkovin/Girkinin vanhempi avustaja. Tähän tehtävään ryhtyessään ja siinä toimiessaan hän on näin ollen tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä.
                              Tukee edelleen aktiivisesti separatistien toimia ja toimintaperiaatteita.

                              25.7.2014

                              87.

                              Vladimir ANTYUFEYEV (alias Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)
                              (Владимир АНТЮФЕЕВ)

                              Syntymäaika: 19.2.1951
                              Syntymäpaikka: Novosibirsk

                              Entinen ”valtionturvallisuusministeri” Transnistrian separatistisella alueella. Entinen ”Donetskin kansantasavallan” varapääministeri, joka vastasi turvallisuudesta ja lainvalvonnasta. Tässä ominaisuudessa vastasi ”Donetskin kansantasavallan hallituksen” separatistisista ”hallitustoiminnoista”.
                              Tukee edelleen aktiivisesti separatistien toimia ja toimintaperiaatteita.

                              25.7.2014

                              93.

                              Konstantin Valerevich MALOFEEV
                              (Константин Валерьевич МАЛОФЕЕВ)

                              Syntymäaika: 3.7.1974
                              Syntymäpaikka: Puškino, Moskovan alue

                              Malofeev on läheisessä yhteydessä ukrainalaisiin separatisteihin Itä-Ukrainassa ja Krimillä. Hän on ”Donetskin kansantasavallan” entisen ”pääministerin” Borodain entinen työnantaja, ja hän tapasi ”Krimin tasavallan””pääministerin” Aksyonovin Krimin liittämisprosessin aikana. Ukrainan hallitus on käynnistänyt rikostutkinnan aineellisesta ja taloudellisesta tuesta, jota hänen väitetään antaneen separatisteille. Lisäksi hän antanut useita julkisia lausuntoja, joissa hän on kannattanut Krimin liittämistä ja Ukrainan yhdistämistä Venäjään, ja todennut erityisesti kesäkuussa 2014, että ”koko Ukrainaa ei voi yhdistää Venäjään, mutta (Ukrainan) itäosan ehkä voi”.
                              Malofeev tukee näin ollen toimillaan Itä-Ukrainan vakauden horjuttamista.

                              30.7.2014

                              127.

                              Oleg Evgenevich BUGROV (Олег Евгеньевич БУГРОВ)
                              Oleh Yevhenovych BUHROV (Олег Євгенович БУГРОВ)

                              Syntymäaika: 29.8.1969 tai 1973
                              Syntymäpaikka: Sverdlovsk, Luhansk

                              Entinen ”Luhanskin kansantasavallan””puolustusministeri”.
                              Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.

                              29.11.2014

                              131.

                              Yevgeniy Vyacheslavovich ORLOV (alias Yevhen Vyacheslavovych ORLOV)
                              (Евгений Вячеславович ОРЛОВ)

                              Syntymäaika: 10.5.1980 tai 21.10.1983
                              Syntymäpaikka: Snezhnoye, Donetskin alue
                              г. Снежное, Донецкой области

                              ”Donetskin kansantasavallan””kansallisneuvoston” jäsen. ”Vapaa Donbass” -kansanliikkeen puheenjohtaja.
                              Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.

                              29.11.2014

                              137.

                              Eduard Aleksandrovich BASURIN (Эдуард Александрович БАСУРИН)
                              Eduard Oleksandrovych BASURIN (Едуард Олександрович БАСУРІН

                              Syntymäaika: 27.6.1966
                              Syntymäpaikka: Donetsk

                              ”Donetskin kansantasavallan” puolustusministeriön tiedottaja.
                              Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.
                              Edelleen aktiivinen sotilaskomentaja ”Donetskin kansantasavallassa”.

                              16.2.2015

                              143.

                              Evgeny Vladimirovich MANUYLOV (Евгений Владимирович МАНУЙЛОВ)
                              Yevhen Volodymyrovych MANUYLOV (Євген Володимирович МАНУЙЛОВ)

                              Syntymäaika: 5.1.1967
                              Syntymäpaikka: Baranykivka, Bilovodskin piiri, Luhanskin alue
                              с. Бараниковка Беловодского района Луганской области

                              ”Luhanskin kansantasavallan””valtiovarainministeri”.
                              Tähän tehtävään ryhtyessään ja siinä toimiessaan hän on tukenut aktiivisesti toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä, ja horjuttanut entisestään Ukrainan vakautta.

                              16.2.2015

                              147.

                              Anatoly Ivanovich ANTONOV (Анатолий Иванович АНТОНОВ)

                              Syntymäaika: 15.5.1955
                              Syntymäpaikka: Omsk

                              Entinen apulaispuolustusministeri. Tässä tehtävässään on ollut tukemassa venäläisten joukkojen sijoittamista Ukrainaan.
                              Venäjän puolustusministeriön nykyisen rakenteen perusteella hän osallistui tässä tehtävässään Venäjän hallituksen toimintapolitiikan suunnitteluun ja täytäntöönpanoon. Nämä politiikat uhkaavat Ukrainan alueellista koskemattomuutta, suvereniteettia ja itsenäisyyttä.
                              Varaulkoasiainministeri 28.12.2016 alkaen.

                              16.2.2015

                        Yhteisöt

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              1.

                              ”Krimin tasavallan” omistama valtion unitaarinen yritys ”Chernomorneftegaz”
                              (entinen PJSC Chernomorneftegaz)

                              Prospekt Kirov 52, Simferopol, Krim, 295000
                              пр. Кирова52, г. Симферополь, Крым, 295000
                              Puhelinnumero:
                              +7 (3652) 66-70-00
                              +7 (3652) 66-78-00

                              ”Krimin parlamentti” antoi 17.3.2014 päätöslauselman, jonka mukaisesti ”Krimin tasavalta” otti haltuunsa Chernomorneftegaz-yritykselle kuuluvan omaisuuden. Näin ollen Krimin ”viranomaiset” ovat käytännössä konfiskoineet yrityksen. Rekisteröity uudelleen 29.11.2014”Krimin tasavallan” omistamana valtion unitaarisena yrityksenä ”Chernomorneftegaz” ((Государственное унитарное предприятие Республики Крым ’Черноморнефтегаз’).). Perustaja: ”Krimin tasavallan” polttoaine- ja energiaministeriö (Министерство топлива и энергетики Республики Крым).

                              12.5.2014

                              3.

                              Niin sanottu ”Luganskin kansantasavalta”
                              ”Луганская народная республика”
                              ”Luganskaya narodnaya respublika”

                              Viralliset verkkosivut:
                              http://lugansk-online.info
                              Puhelinnumero:
                              +38-099-160-74-14

                              ”Luganskin kansantasavalta” perustettiin 27.4.2014.
                              Vastuussa 11.5.2014 pidetyn laittoman kansanäänestyksen järjestämisestä. Itsenäisyysjulistus 12.5.2014.
                              Donetskin ja Luganskin ”kansantasavallat” perustivat 22.5.2014”Novorossijan liittovaltion”.
                              Tämä on vastoin Ukrainan perustuslakia ja näin ollen kansainvälistä oikeutta ja heikentää Ukrainan alueellista koskemattomuutta, suvereniteettia ja itsenäisyyttä.
                              Osallistuu myös separatistisen ”Kaakkoisen armeijan” ja muiden laittomien aseistettujen separatistiryhmien rekrytointiin ja heikentää siten Ukrainan vakautta tai turvallisuutta.

                              25.7.2014

                              5.

                              Niin sanottu ”Novorossijan liittovaltio”
                              ”Федеративное государство Новороссия”
                              ”Federativnoye Gosudarstvo Novorossiya”

                              Viralliset lehdistötiedotteet:
                              http://novorossia.su/official
                              http://frn2016.netdo.ru/
                              https://www.novorosinform.org/

                              Donetskin ja Luganskin ”kansantasavallat” allekirjoittivat 24.5.2014 sopimuksen tunnustamattoman ”Novorossijan liittovaltion” perustamisesta.
                              Tämä on vastoin Ukrainan perustuslakia ja näin ollen kansainvälistä oikeutta ja uhkaa Ukrainan alueellista koskemattomuutta, suvereniteettia ja itsenäisyyttä.

                              25.7.2014

                              6.

                              Julkisten yhdistysten kansainvälinen liitto ”Suuri Donin armeija”
                              Международный Союз Общественных Объединений ’Всевеликое Войско Донское’

                              Virallinen verkkosivusto:
                              http://xn--80aaaajfjszd7a3b0e.xn--p1ai/
                              Puhelinnumero:
                              +7-8-908-178-65-57
                              Sosiaalinen media: Kansallinen kasakkakaarti http://vk.com/kazak_nac_guard
                              Osoite: 346465 Venäjä, Rostovin alue, October District, Zaplavskaja, Šosseinaja 1
                              Toinen osoite: Voroshilovskiy Prospekt 12/85-87/13, Rostov-on-Don

                              ”Suuri Donin armeija” perusti ”kansallisen kasakkakaartin”, joka on vastuussa taistelusta Ukrainan hallituksen joukkoja vastaan Itä-Ukrainassa, heikentäen näin Ukrainan alueellista koskemattomuutta, suvereniteettia ja itsenäisyyttä sekä uhaten Ukrainan vakautta tai turvallisuutta.
                              Lähellä Nikolay Kozitsyniä, joka on kasakkajoukkojen komentaja ja vastuussa Ukrainan hallituksen joukkoja vastaan taistelevien separatistien komentamisesta Itä-Ukrainassa.

                              25.7.2014

                              7.

                              ”Sobol”
                              ”Соболь”

                              Viralliset verkkosivut:
                              http://soboli.net
                              Sosiaalinen media:
                              http://vk.com/sobolipress
                              Puhelinnumero:
                              (0652) 60-23-93.
                              Sähköposti: SoboliPress@gmail.com
                              Osoite: Krim, Simferopol, katuosoite: Kievskaja 4 (keskuslinja-autoaseman alue)

                              Radikaali puolisotilaallinen järjestö, vastuussa avoimesta tuesta voimankäytölle, jolla pyritään poistamaan Krim Ukrainan valvonnasta. Heikentää näin ollen Ukrainan alueellista koskemattomuutta, suvereniteettia ja itsenäisyyttä.
                              Vastuussa Ukrainan hallituksen joukkoja vastaan Itä-Ukrainassa taistelevien separatistien koulutuksesta. Uhkaa näin ollen Ukrainan vakautta tai turvallisuutta.

                              25.7.2014

                              13.

                              Sevastopolin kaupungin omistama valtion unitaarinen yritys ”Sevastopolin merisatama”
                              ГУП ГС ’Севастопольский морской порт’
                              (entinen valtionyhtiö ”Sevastopolin kaupallinen merisatama”
                              Государственное предприятие ’Севастопольский морской торговьй порт’
                              Gosudarstvenoye predpriyatiye Sevastopolski morskoy torgovy port)

                              Nahimov-aukio 5, 299011 Sevastopol
                              (пл. Нахимова, 5, г. Севастополь, 299011.)
                              Koodi: 1149204004707

                              Yhteisön omistus siirrettiin Ukrainan lain vastaisesti. ”Krimin parlamentti” antoi 17.3.2014 päätöslauselman nro 1757-6/14 ”eräiden Ukrainan infrastruktuuri- tai maatalousministeriöille kuuluvien yhtiöiden kansallistamisesta”. Siinä ilmoitettiin ”Krimin tasavallan” suorittamasta Sevastopolin kaupallinen merisatama -valtionyhtiölle kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet yrityksen. Kaupan volyymillä mitattuna se on Krimin suurin kaupallinen merisatama. Rekisteröity uudelleen 6.6.2014 Sevastopolin kaupungin omistamana valtion unitaarisena yrityksenä ”Sevastopolin merisatama” (Государственное унитарное предприятие города Севастополя ’Севастопольский морской порт’). Perustaja: Sevastopolin hallitus (Правительство Севастополя).

                              25.7.2014

                              15.

                              ”Krimin tasavallan” omistama valtion unitaarinen yritys ”Universal-Avia”
                              Государственное унитарное предприятие Республики Крым ’Универсал-Авиа’
                              (entinen valtionyhtiö ”Universal-Avia”
                              Государственном предприятии ’Универсал-Авиа’
                              Gosudarstvenoye predpriyatiye ’Universal-Avia’)

                              Katuosoite: Aeroflotskaja ulitsa 5, 295024, Simferopol
                              ул. Аэрофлотская, дом 5, 295024, г Симферополь,),

                              Yhteisön omistus siirrettiin Ukrainan lain vastaisesti. ”Krimin parlamentin puhemiehistö” hyväksyi 24.3.2014 päätöksen nro 1794-6/14 ”Universal-Avia-valtionyhtiöstä””Gosudarstvenoye predpriyatiye Universal-Avia’ (’О Государственном предприятии ”Универсал-Авиа””), jossa ilmoitettiin ”Krimin tasavallan” suorittamasta Universal-Avia-valtionyhtiölle kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet yrityksen. Rekisteröity uudelleen 15.1.2015”Krimin tasavallan” omistamana valtion unitaarisena yrityksenä ”Universal-Avia” (Государственное унитарное предприятие Республики Крым ’Универсал-Авиа’). Perustaja: ”Krimin tasavallan” liikenneministeriö (Министерство транспорта Республики Крым).

                              25.7.2014

                              17.

                              ”Krimin tasavallan” yritys ”Azovin likööritehdas”
                              Крымское республиканское предприятие ’Азовский ликёро-водочннй завод’
                              Azovsky likerovodochny zavod

                                          Katuosoite: Železnodorožnaja ulitsa 40,

                                          296178 Azovskoje, Džankoiskin piiri

                                          (Джанкойский район, 296178

                                          пгт Азовское, ул. Железнодорожная, 40)

                                    Koodi: 01271681

                              Yhteisön omistus siirrettiin Ukrainan lain vastaisesti. ”Krimin parlamentin puhemiehistö” hyväksyi 9.4.2014 päätöksen nro 1991-6/14 ”muutoksista 26.3.2014 annettuun ’Krimin tasavallan’ valtioneuvoston päätöslauselmaan nro 1836-6/14, joka koskee ’Krimin tasavallan’ alueella sijaitsevien elintarviketeollisuuden yritysten, laitosten ja järjestöjen omaisuuden kansallistamista”. Päätöksessä ilmoitettiin ”Krimin tasavallan” suorittamasta Azovin likööritehtaalle kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet yrityksen.
                              Saatujen tietojen mukaan asetettu konkurssiin. Sinergiya hallinnoi.

                              25.7.2014

                              18.

                              Venäjän federaation presidentin hallintoon kuuluva liittovaltion rahoittama yritys ”Maataloustuottajien liitto Massandra”
                              ’Производственно-аграрное объединение ”Массандра” Управления делами Президента Российской Федерации’
                              (entinen valtionkonserni ”Kansallinen maataloustuottajien organisaatio Massandra’
                              Национальное производственно- аграрное объединение ’Массандра’
                              Nacionalnoye proizvodstvenno agrarnoye obyedinenye Massandra)

                              298650 Krim, Jalta, Massandra, katuosoite: Vinodela Jegorova 9.

                                          298650,Крым, г.Ялта,

                                          пгт. Массандра,

                                          ул. Винодела Егорова, д.9

                                    Verkkosivut: http://massandra.su

                              Yhteisön omistus siirrettiin Ukrainan lain vastaisesti. ”Krimin parlamentin puhemiehistö” hyväksyi 9.4.2014 päätöksen nro 1991-6/14 ”muutoksista 26.3.2014 annettuun ’Krimin tasavallan’ valtioneuvoston päätöslauselmaan nro 1836-6/14, joka koskee ’Krimin tasavallan’ alueella sijaitsevien elintarviketeollisuuden yritysten, laitosten ja järjestöjen omaisuuden kansallistamista”. Päätöksessä ilmoitettiin ”Krimin tasavallan” suorittamasta ”kansallinen maataloustuottajien organisaatio Massandra” -valtionkonsernille kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet yrityksen. Rekisteröity uudelleen 1.8.2014 Venäjän federaation presidentin hallintoon kuuluvana liittovaltion rahoittamana yrityksenä ”Proizvodstvenno agrarnoye obyedinenye Massandra” (Федеральное государственное унитарное предприятие ’Производственно-аграрное объединение ”Массандра” Управления делами Президента Российской Федерации’). Perustaja: Venäjän federaation presidentin hallinto (Управление делами Президента Российской Федерации).

                              25.7.2014

                              19.

                              Liittovaltion rahoittama tiede- ja tutkimuslaitos ”Venäjän kansallinen viininviljelyn ja viininvalmistuksen tieteellinen tutkimuslaitos ’Magaratš’, Venäjän tiedeakatemia”.
                              Федеральное государственное бюджетное учреждение науки ”Всероссийский национальный научно-исследовательский институт виноградарства и виноделия ”Магарач” РАН”
                              (Entinen ”Krimin tasavallan” omistama valtion unitaarinen yritys ”Kansallinen viini-instituutti ’Magaratš’”
                              Entinen ”Kansallisen viini-instituutin alainen valtionyhtiö Magaratš”
                              Государственное предприятие Агрофирма ’Магарач’ Национального института винограда и вина ’Магарач’
                              Gosudarstvenoye predpriyatiye ’Agrofirma Magarach’ nacionalnogo instituta vinograda i vina ’Magarach’)

                              298600 Ulitsa Kirova 31 Jalta, Krim
                              298600, Крым, г. Ялта, ул. Кирова, 31

                              Yhteisön omistus siirrettiin Ukrainan lain vastaisesti. ”Krimin parlamentin puhemiehistö” hyväksyi 9.4.2014 päätöksen nro 1991-6/14 ”muutoksista 26.3.2014 annettuun ’Krimin tasavallan’ valtioneuvoston päätöslauselmaan nro 1836-6/14, joka koskee ’Krimin tasavallan’ alueella sijaitsevien elintarviketeollisuuden yritysten, laitosten ja järjestöjen omaisuuden kansallistamista”. Päätöksessä ilmoitettiin ”Krimin tasavallan” suorittamasta kansallisen viini-instituutin alaiselle ”Agrofirma Magaratš” -valtionyhtiölle kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet yrityksen. Rekisteröity uudelleen 15.1.2015”Krimin tasavallan” omistamana valtion unitaarisena laitoksena ”Kansallinen viini-instituutti ’Magaratš’” (Государственное бюджетное учреждение Республики Крым ”Национальный научно-исследовательский институт винограда и вина ”Магарач””). Perustaja: ”Krimin tasavallan” maatalousministeriö (Министерство сельского хозяйства Республики Крым).
                              ”Krimin tasavallan” omistama valtion unitaarinen yritys ”Kansallinen viini-instituutti ’Magaratš’” muutettiin 7.2.2017 liittovaltion rahoittamaksi tutkimuslaitokseksi ”Venäjän viininviljelyn ja viininvalmistuksen tieteellinen tutkimuslaitos ’Magaratš’”, Venäjän tiedeakatemia.

                              25.7.2014

                              20.

                              ”Krimin tasavallan” valtionyhtiö ”Novy Svet” -kuohuviinitehdas
                              Государственное унитарное предприятие Республики Крым ”Завод шампанских вин ”Новый Свет””
                              Entinen ”Krimin tasavallan” omistama valtion unitaarinen yritys ”’Novy Svet’ -kuohuviinitehdas”
                              (entinen valtionyhtiö ”Novy Svet” -kuohuviinitehdas
                              Государственное предприятиеЗавод шампанских вин ’Новый свет’
                              Gosudarstvenoye predpriyatiye Zavod shampanskykh vin ’Novy Svet’)

                              298032 Krim, Sudak, Novy Svetin kylä, katuosoite: Ulitsa Šaljapina 1.
                              298032, Крым, г.Судак, пгт.Новый Свет, ул.Шаляпина, д.1

                              Yhteisön omistus siirrettiin Ukrainan lain vastaisesti. ”Krimin parlamentin puhemiehistö” hyväksyi 9.4.2014 päätöksen nro 1991-6/14 ”muutoksista 26.3.2014 annettuun ’Krimin tasavallan’ valtioneuvoston päätöslauselmaan nro 1836-6/14, joka koskee ’Krimin tasavallan’ alueella sijaitsevien elintarviketeollisuuden yritysten, laitosten ja järjestöjen omaisuuden kansallistamista”. Päätöksessä ilmoitettiin ”Krimin tasavallan” suorittamasta ”Novy Svet -kuohuviinitehdas” -valtionyhtiölle kuuluvan omaisuuden haltuunotosta. Näin ollen Krimin ”viranomaiset” ovat käytännössä konfiskoineet yrityksen. Rekisteröity uudelleen 4.1.2015”Krimin tasavallan” omistamana valtion unitaarisena yrityksenä ”Novy Svet -kuohuviinitehdas” Государственное унитарное предприятие Республики Крым ’Завод шампанских вин ”Новый Свет”’). Perustaja: ”Krimin tasavallan” maatalousministeriö (Министерство сельского хозяйства Республики Крым).

                              25.7.2014

                              23.

                              Russian National Commercial Bank
                              Российский национальный коммерческий банк

                              295000, Simferopol, Naberezhnaja, (kadun nimi ”Neuvostoliitto 60 vuotta”), 34
                              295000, Симферополь,ул. Набережная имени 60–летия СССР, д. 34
                              Verkkosivut: http://www.rncb.ru

                              Krimin laittoman liittämisen jälkeen Russian National Commercial Bank on ollut kokonaan ”Krimin tasavallan” omistuksessa. Tammikuussa 2016 siirtynyt valtion omaisuuden hallinnoinnista vastaavan liittovaltion viraston, alias Rosimushchestvo, omistukseen (Федеральное агентство по управлению государственным имуществом (Росимущество).
                              Tullut hallitsevaksi markkinatoimijaksi, vaikka ei toiminut lainkaan Krimillä ennen alueliitosta. Ostanut tai ottanut määräysvaltaansa Krimillä toimintaansa lopettavien pankkien sivuliikkeitä ja siten tukenut aineellisesti ja taloudellisesti Venäjän hallituksen toimia Krimin yhdentämiseksi Venäjän federaatioon. Heikentänyt näin ollen Ukrainan alueellista koskemattomuutta.

                              30.7.2014

                              25.

                              Rauha Luhanskin alueelle (Mir Luganschine) Мир Луганщине

                              https://mir-lug.info/

                              Julkinen ”organisaatio”, joka asetti ehdokkaita ”Luhanskin kansantasavallan””vaaleihin”2. marraskuuta 2014. Nämä ”vaalit” rikkovat Ukrainan lainsäädäntöä ja ovat siten laittomat.
                              Osallistuessaan virallisesti laittomiin ”vaaleihin” se on aktiivisesti tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta. Johtaja Igor PLOTNITSKY.

                              29.11.2014

                              26.

                              Vapaa Donbass (alias”Vapaa Donbas”, ”Svobodny Donbass”) Свободньιй Донбасс

                              http://www.odsd.ru/

                              Julkinen ”organisaatio”, joka asetti ehdokkaita ”Donetskin kansantasavallan””vaaleihin”2. marraskuuta 2014. Nämä ”vaalit” rikkovat Ukrainan lainsäädäntöä ja ovat siten laittomat.
                              Osallistuessaan virallisesti laittomiin ”vaaleihin” se on aktiivisesti tukenut toimia ja politiikkoja, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.

                              29.11.2014

                              30.

                              Sparta-pataljoona
                              Батальон ’Спарта’

                              Aseistettu separatistiryhmä, joka on tukenut aktiivisesti toimia, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.
                              Osa ”Donetskin kansantasavallan””ensimmäistä armeijakuntaa”.

                              16.2.2015

                              31.

                              Somali-pataljoona
                              Батальон ’Сомали’

                              Aseistettu separatistiryhmä, joka on tukenut aktiivisesti toimia, jotka heikentävät Ukrainan alueellista koskemattomuutta, suvereniteettia ja itsenäisyyttä ja horjuttavat entisestään Ukrainan vakautta.
                              Osa ”Donetskin kansantasavallan””ensimmäistä armeijakuntaa”.

                              16.2.2015

                              37.

                              Igor STRELKOVIN liike ”Novorossija”
                              Движение Новороссия Игоря СТРЕЛКОВА

                              http://novorossia.pro/

                              Liike ”Novorossija” / ”Uusi Venäjä” perustettiin marraskuussa 2014 Venäjällä ja sitä johtaa venäläinen upseeri Igor Strelkov/Girkin (tunnistettu Venäjän federaation asevoimien pääesikunnan päätiedusteluosaston (GRU) henkilöstön jäseneksi).
                              Vahvistettujen tavoitteidensa mukaisesti liikkeen tarkoituksena on tukea kaikilta osin ja tehokkaasti ”Uutta Venäjää”, muun muassa auttamalla sotilaita taisteluissa Itä-Ukrainassa. Siten se tukee Ukrainan alueellista koskemattomuutta, suvereniteettia ja itsenäisyyttä heikentäviä toimia.
                              Lähellä henkilöä, joka on merkitty luetteloon Ukrainan alueellisen koskemattomuuden heikentämisen vuoksi.

                              16.2.2015


title: 2008/147/EY: Neuvoston päätös, tehty 28 päivänä tammikuuta 2008 , Euroopan yhteisön ja Sveitsin valaliiton välillä niitä perusteita ja menettelyitä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskevan sopimuksen tekemisestä Euroopan yhteisön puolesta

text:
               27.2.2008

               FI

               Euroopan unionin virallinen lehti

               L 53/3

         NEUVOSTON PÄÄTÖS,
   tehty 28 päivänä tammikuuta 2008,
   Euroopan yhteisön ja Sveitsin valaliiton välillä niitä perusteita ja menettelyitä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskevan sopimuksen tekemisestä Euroopan yhteisön puolesta
   (2008/147/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 63 artiklan 1 kohdan a alakohdan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Sen jälkeen kun komissiolle annettiin tarvittavat valtuudet 17 päivänä kesäkuuta 2002, Sveitsin viranomaisten kanssa on käyty neuvottelut niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio.

               (2)

               Euroopan yhteisön ja Sveitsin valaliiton välinen sopimus niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, on allekirjoitettu 26 päivänä lokakuuta 2004 Euroopan yhteisön puolesta 25 päivänä lokakuuta 2004 tehdyn neuvoston päätöksen mukaisesti sillä edellytyksellä, että se tehdään myöhemmin.

               (3)

               Sopimus olisi hyväksyttävä.

               (4)

               Sopimuksella perustetaan sekakomitea, jolla on päätöksentekovaltaa eräillä aloilla, minkä vuoksi on tarpeen määrittää yhteisön edustaja tässä komiteassa.

               (5)

               Lisäksi on tarpeen määrätä menettelystä, jonka mukaisesti yhteisön kanta hyväksytään.

               (6)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Yhdistyneen kuningaskunnan ja Irlannin asemasta tehdyn pöytäkirjan 3 artiklan mukaisesti Yhdistynyt kuningaskunta ja Irlanti osallistuvat tämän päätöksen tekemiseen ja soveltamiseen.

               (7)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen tekemiseen, päätös ei sido Tanskaa eikä sitä sovelleta Tanskaan,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Euroopan yhteisön ja Sveitsin valaliiton välinen sopimus niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, ja siihen liittyvät asiakirjat, jotka ovat päätösasiakirja ja yhteinen julistus sekakomiteoiden yhteisistä kokouksista.
   Sopimuksen, päätösasiakirjan ja yhteisen julistuksen tekstit ovat tämän päätöksen liitteenä.
   2 artikla
   Valtuutetaan neuvoston puheenjohtaja nimeämään henkilö, jolla on oikeus tallettaa Euroopan yhteisön puolesta sopimuksen 12 artiklassa tarkoitettu hyväksymisasiakirja ilmauksena Euroopan yhteisön suostumuksesta tulla sopimuksen sitomaksi.
   3 artikla
   Komissio edustaa yhteisöä sopimuksen 3 artiklalla perustetussa sekakomiteassa.
   4 artikla
   1.   Komissio esittää sopimuksen 3 artiklan 2 kohdan edellyttämää sekakomitean työjärjestyksen hyväksymistä koskevan yhteisön kannan sekakomiteassa neuvoston nimittämää erityiskomiteaa kuultuaan.
   2.   Kaikkia muita sekakomitean päätöksiä koskevan yhteisön kannan hyväksyy neuvosto määräenemmistöllä komission ehdotuksen perusteella.
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 28 päivänä tammikuuta 2008.

            Neuvoston puolesta

            Puheenjohtaja

         D. RUPEL

   PÄÄTÖSASIAKIRJA

   Täysivaltaiset edustajat ovat hyväksyneet seuraavat yhteiset julistukset, jotka on liitetty tähän päätösasiakirjaan:

               1.

               Sopimuspuolten yhteinen julistus tiiviistä vuoropuhelusta;

               2.

               Sopimuspuolten yhteinen julistus henkilötietojen suojaa koskevasta Euroopan parlamentin ja neuvoston direktiivistä 95/46/EY.

         Täysivaltaiset edustajat ovat ottaneet huomioon myös seuraavat julistukset, jotka on liitetty tähän päätösasiakirjaan:

               1.

               Sveitsin julistus 4 artiklan 3 kohdasta, joka koskee Dublin/Eurodac-säännöstöä kehittävien uusien säännösten hyväksymiselle asetettua määräaikaa;

               2.

               Euroopan komission julistus komiteoista, jotka avustavat Euroopan komissiota tämän käyttäessä toimeenpanovaltaansa.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   SOPIMUSPUOLTEN YHTEISET JULISTUKSET

   MUUT JULISTUKSET

   YHTEINEN JULISTUS SEKAKOMITEOIDEN YHTEISISTÄ KOKOUKSISTA
   Euroopan komission valtuuskunta,
   Islannin tasavallan ja Norjan kuningaskunnan hallituksia edustavat valtuuskunnat,
   Sveitsin valaliiton hallitusta edustava valtuuskunta,

               —

               ovat päättäneet pitää niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehdyllä Euroopan yhteisön sekä Islannin ja Norjan välisellä sopimuksella sekä niitä perusteita ja menettelyjä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskevalla Euroopan yhteisön ja Sveitsin valaliiton välisellä sopimuksella perustettujen sekakomiteoiden kokoukset yhteisesti.

               —

               toteavat, että komiteoiden yhteiset kokoukset edellyttävät käytännön järjestelyjä, jotka liittyvät kokousten puheenjohtajan tehtävien hoitamiseen silloin kun puheenjohtajuus kuuluu assosioidulle valtiolle Euroopan yhteisön sekä Islannin ja Norjan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehdyn sopimuksen ja Euroopan yhteisön ja Sveitsin valaliiton välillä niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, tehdyn sopimuksen mukaisesti.

               —

               panevat merkille, että assosioidut valtiot ovat tarvittaessa valmiit luopumaan puheenjohtajuusvuorostaan ja kierrättämään sitä assosioitujen valtioiden kesken niiden nimien mukaisessa aakkosjärjestyksessä, Euroopan yhteisön ja Sveitsin valaliiton välillä niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, tehdyn sopimuksen voimaantulosta alkaen.

          ---documentbreak---

               27.2.2008

               FI

               Euroopan unionin virallinen lehti

               L 53/5

         Euroopan yhteisön ja Sveitsin valaliiton välinen
   SOPIMUS
   niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio
   EUROOPAN YHTEISÖ
   ja
   SVEITSIN VALALIITTO,
   jäljempänä ’sopimuspuolet’, jotka
   TOTEAVAT, että Euroopan unionin neuvosto on 18 päivänä helmikuuta 2003 antanut asetuksen (EY) N:o 343/2003 niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (1), jäljempänä ’Dublin-asetus’, joka korvaa Dublinissa 15 päivänä kesäkuuta 1990 allekirjoitetun yleissopimuksen Euroopan yhteisöjen jäsenvaltioon jätetyn turvapaikkahakemuksen käsittelystä vastuussa olevan valtion ratkaisemisesta (2), jäljempänä ’Dublinin yleissopimus’, ja että Euroopan yhteisöjen komissio on 2 päivänä syyskuuta 2003 antanut asetuksen (EY) N:o 1560/2003 niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, annetun neuvoston asetuksen (EY) N:o 343/2003 soveltamista koskevista säännöistä (3), jäljempänä ’Dublin-asetuksen soveltamisasetus’;
   TOTEAVAT, että Euroopan unionin neuvosto on 11 päivänä joulukuuta 2000 antanut asetuksen (EY) N:o 2725/2000 Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi (4), jäljempänä ’Eurodac-asetus’, jonka tarkoituksena auttaa ratkaisemaan, mikä sopimuspuoli on Dublinin yleissopimuksen nojalla vastuussa turvapaikkahakemuksen käsittelystä, ja 28 päivänä helmikuuta 2002 asetuksen (EY) N:o 407/2002 tietyistä säännöistä Eurodac-järjestelmän perustamisesta sormenjälkien vertailemista varten Dublinin yleissopimuksen tehokkaaksi soveltamiseksi annetun asetuksen (EY) N:o 2725/2000 täytäntöönpanemiseksi (5), jäljempänä ’Eurodac-järjestelmän soveltamisasetus’;
   KATSOVAT, että Sveitsin valaliiton on sovellettava yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettua Euroopan parlamentin ja neuvoston direktiiviä 95/46/EY (6), jäljempänä ’tietosuojadirektiivi’, siten kuin Euroopan yhteisön jäsenvaltiot sitä soveltavat käsitellessään tietoja tämän sopimuksen soveltamisalaan kuuluvassa tarkoituksessa;
   OTTAVAT HUOMIOON Sveitsin valaliiton maantieteellisen sijainnin;
   KATSOVAT, että Sveitsin valaliiton osallistuminen Dublin- ja Eurodac-asetusten kattamaan yhteisön säännöstöön, jäljempänä ’Dublin/Eurodac-säännöstö’, antaa mahdollisuuden lujittaa yhteistyötä Euroopan yhteisön ja Sveitsin valaliiton välillä;
   KATSOVAT, että Euroopan yhteisö on Dublinin yleissopimuksen perusteella tehnyt Islannin tasavallan ja Norjan kuningaskunnan kanssa sopimuksen niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio (7);
   KATSOVAT, että on suotavaa, että Sveitsin valaliitto osallistuu Dublin/Eurodac-säännöstön täytäntöönpanoon, soveltamiseen ja kehittämiseen yhdenvertaisesti Islannin ja Norjan kanssa;
   KATSOVAT, että on aiheellista tehdä Euroopan yhteisön ja Sveitsin valaliiton välinen sopimus, joka sisältää vastaavat oikeudet ja velvollisuudet kuin ne, joista on sovittu Euroopan yhteisön sekä Islannin ja Norjan välillä;
   OVAT VAKUUTTUNEITA SIITÄ, että on tarpeen järjestää Dublin/Eurodac-säännöstön täytäntöönpanoon, käytännön soveltamiseen ja edelleen kehittämiseen liittyvä yhteistyö Euroopan yhteisön ja Sveitsin valaliiton välillä;
   KATSOVAT, että on tarpeen perustaa komitea saman institutionaalisen mallin mukaan, jota on käytetty Islannin ja Norjan assosiointia varten, jotta Sveitsin valaliitto voitaisiin assosioida Euroopan yhteisön toimintaan tämän sopimuksen kattamilla aloilla ja jotta se voisi osallistua kyseiseen toimintaan;
   KATSOVAT, että Dublin- ja Eurodac-asetusten kattamilla aloilla tehtävä yhteistyö perustuu vapauden, kansanvallan, oikeusvaltion ja ihmisoikeuksien noudattamisen periaatteille, sellaisina kuin ne taataan erityisesti ihmisoikeuksien ja perusvapauksien suojaamiseksi 4 päivänä marraskuuta 1950 tehdyssä eurooppalaisessa yleissopimuksessa;
   KATSOVAT, että Euroopan yhteisön perustamissopimuksen IV osaston määräyksiä ja niiden nojalla annettuja säädöksiä ei sovelleta Tanskan kuningaskuntaan Euroopan unionista tehtyyn sopimukseen ja Euroopan yhteisön perustamissopimukseen Amsterdamin sopimuksella liitetyn, Tanskan asemasta tehdyn pöytäkirjan nojalla, mutta että Sveitsin valaliitolle ja Tanskalle olisi annettava mahdollisuus soveltaa tämän sopimuksen sisältöä koskevia määräyksiä keskinäisissä suhteissaan;
   KATSOVAT, että on tarpeen varmistaa, että valtiot, joiden kanssa Euroopan unioni on assosioitunut Dublin/Eurodac-säännöstön täytäntöönpanoa, soveltamista ja kehittämistä varten, soveltavat tätä säännöstöä myös keskinäisissä suhteissaan;
   KATSOVAT, että Dublin/Eurodac-säännöstön moitteeton toiminta edellyttää, että tätä sopimusta sovelletaan samanaikaisesti niiden sopimusten kanssa, jotka on tehty Dublin/Eurodac-säännöstön täytäntöönpanoon ja kehittämiseen assosioitujen tai niihin osallistuvien sopimuspuolten kanssa ja jotka säätelevät niiden keskinäisiä suhteita;
   OTTAVAT HUOMIOON, että Sveitsin valaliitto on assosioitu Schengenin säännöstön täytäntöönpanoon, soveltamiseen ja kehittämiseen;
   OTTAVAT HUOMIOON Schengenin säännöstön ja Dublin/Eurodac-säännöstön väliset yhteydet;
   KATSOVAT, että nämä yhteydet edellyttävät, että Dublin/Eurodac-säännöstöä aletaan soveltaa samanaikaisesti Schengenin säännöstön kanssa,
   OVAT SOPINEET SEURAAVAA:
   1 artikla
   1.   Sveitsin valaliitto, jäljempänä ’Sveitsi’, panee täytäntöön

               —

               Dublin-asetuksen,

               —

               Eurodac-asetuksen,

               —

               Eurodac-järjestelmän soveltamisasetuksen, ja

               —

               Dublin-asetuksen soveltamisasetuksen

         säännökset ja soveltaa niitä suhteissaan Euroopan unionin jäsenvaltioihin, jäljempänä ’jäsenvaltiot’.
   2.   Jäsenvaltiot soveltavat 1 kohdassa tarkoitettuja asetuksia suhteissaan Sveitsiin.
   3.   Sveitsi hyväksyy ja panee täytäntöön myös Euroopan yhteisön antamat säädökset ja toimenpiteet, joilla muutetaan tai täydennetään 1 kohdassa tarkoitettuja säännöksiä, sekä päätökset, jotka on tehty kyseisissä säännöksissä vahvistettuja menettelyjä noudattaen, ja soveltaa niitä, sanotun kuitenkaan rajoittamatta 4 artiklan soveltamista.
   4.   Sveitsi panee soveltuvin osin täytäntöön tietosuojadirektiivin säännökset ja soveltaa niitä sellaisina kuin niitä sovelletaan Euroopan yhteisön jäsenvaltioihin sellaisten tietojen osalta, joita käsitellään 1 kohdassa tarkoitettujen säännösten täytäntöönpanemiseksi ja soveltamiseksi.
   5.   Edellä 1 ja 2 kohtaa sovellettaessa tarkoitetaan 1 kohdassa mainituissa säännöksissä olevilla viittauksilla ”jäsenvaltioihin” myös Sveitsiä.
   2 artikla
   1.   Laatiessaan uutta lainsäädäntöä, jolla muutetaan tai täydennetään 1 artiklassa tarkoitettuja säännöksiä, Euroopan yhteisöjen komissio, jäljempänä ’komissio’, kuulee epävirallisesti Sveitsin asiantuntijoita samalla tavoin kuin se kuulee jäsenvaltioiden asiantuntijoita ehdotuksia laatiessaan.
   2.   Toimittaessaan 1 kohdassa tarkoitettuja ehdotuksiaan Euroopan parlamentille ja Euroopan unionin neuvostolle, jäljempänä ’neuvosto’, komissio toimittaa niistä jäljennökset Sveitsille.
   Sopimuspuolen pyynnöstä asiasta voidaan alustavasti keskustella 3 artiklan nojalla perustetussa sekakomiteassa.
   3.   Ennen 1 kohdassa tarkoitetun lainsäädännön hyväksymistä sopimuspuolet neuvottelevat keskeisissä lainvalmisteluvaiheissa uudelleen keskenään sekakomiteassa jonkin sopimuspuolen kutsusta jatkuvan tietojenanto- ja kuulemismenettelyn mukaisesti.
   4.   Sopimuspuolet toimivat tietojenanto- ja kuulemismenettelyn aikana vilpittömässä yhteistyössä helpottaakseen sen päätyttyä sekakomitean toimintaa tämän sopimuksen mukaisesti.
   5.   Sveitsin hallituksen edustajat voivat tehdä sekakomitealle esityksiä 1 kohdassa mainituista asioista.
   6.   Komissio huolehtii siitä, että Sveitsin asiantuntijat voivat osallistua toimenpiteiden valmisteluun niin laajalti kuin se kulloinkin kyseessä olevalla alalla on mahdollista ennen kuin toimenpide-ehdotukset toimitetaan niiden komiteoiden käsiteltäviksi, jotka avustavat komissiota tämän käyttäessä toimeenpanovaltaansa. Toimenpiteitä valmistellessaan komissio kuulee siten Sveitsin asiantuntijoita samalla tavoin kuin jäsenvaltioiden asiantuntijoita.
   7.   Jos asia viedään neuvoston käsiteltäväksi kyseiseen komiteaan sovellettavan menettelyn mukaisesti, komissio välittää neuvostolle Sveitsin asiantuntijoiden kannan.
   3 artikla
   1.   Perustetaan sekakomitea, joka koostuu sopimuspuolten edustajista.
   2.   Sekakomitea vahvistaa työjärjestyksensä yhteisellä sopimuksella.
   3.   Sekakomitea kokoontuu puheenjohtajansa aloitteesta tai jonkin jäsenensä pyynnöstä.
   4.   Sekakomitea kokoontuu tarpeen vaatimalla tarkoituksenmukaisella tasolla tarkastellakseen 1 artiklassa tarkoitettujen säännösten käytännön täytäntöönpanoa ja soveltamista, sekä vaihtaakseen näkemyksiä 1 artiklassa tarkoitettujen säännösten muuttamista tai täydentämistä koskevien säädösten ja toimenpiteiden laatimisesta.
   Tähän sopimukseen liittyvän tietojenvaihdon katsotaan aina tapahtuvan sekakomitean toimeksiannon puitteissa.
   5.   Sekakomitean puheenjohtajana toimii Euroopan yhteisön edustaja ja Sveitsin hallituksen edustaja vuorotellen kuuden kuukauden ajan.
   4 artikla
   1.   Kun neuvosto hyväksyy uusia säädöksiä tai toimenpiteitä, joilla muutetaan tai täydennetään 1 artiklassa tarkoitettuja säännöksiä, tai kun se hyväksyy säädöksiä tai toimenpiteitä kyseisissä säännöksissä vahvistettujen menettelyjen mukaisesti, näitä säädöksiä tai toimenpiteitä sovelletaan samasta päivämäärästä alkaen sekä jäsenvaltioissa että Sveitsissä, jollei kyseisissä säädöksissä ja toimenpiteissä nimenomaan toisin säädetä ja jollei 2 kohdasta muuta johdu.
   2.   Komissio ilmoittaa Sveitsille viipymättä 1 kohdassa tarkoitettujen säädösten tai toimenpiteiden hyväksymisestä. Sveitsi päättää, hyväksyykö se kyseisten säädösten tai toimenpiteiden sisällön ja sisällyttääkö se sen omaan oikeusjärjestykseensä. Se ilmoittaa päätöksestään komissiolle 30 päivän kuluessa kyseisten säädösten tai toimenpiteiden hyväksymisestä.
   3.   Jos tällaisen säädöksen tai toimenpiteen sisältö voi sitoa Sveitsiä vasta sen valtiosäännössä asetettujen vaatimusten tultua täytetyiksi, Sveitsi ilmoittaa tästä komissiolle samalla kun se tekee ilmoituksensa. Sveitsi ilmoittaa viipymättä kaikkien valtiosääntönsä asettamien vaatimusten täyttymisestä komissiolle kirjallisesti. Jos kansanäänestystä ei järjestetä, ilmoitus on annettava välittömästi kansanäänestystä koskevan kansalaisaloitteen tekemiselle asetetun määräajan päätyttyä. Jos asia edellyttää kansanäänestyksen järjestämistä, Sveitsillä on ilmoituksen tekemistä varten enintään kahden vuoden määräaika siitä, kun se on ilmoittanut tästä komissiolle. Siitä ajankohdasta, jona kyseisen säädöksen tai toimenpiteen oli määrä tulla voimaan Sveitsin osalta, siihen asti, kunnes se on ilmoittanut valtiosäännössään asetettujen vaatimusten täyttymisestä, Sveitsi soveltaa väliaikaisesti kyseisen säädöksen tai toimenpiteen sisältöä, sikäli kuin se on mahdollista.
   4.   Jos Sveitsi ei voi soveltaa kyseisen säädöksen tai toimenpiteen sisältöä väliaikaisesti ja jos tästä aiheutuu ongelmia, jotka haittaavat Dublin/Eurodac-yhteistyön toimintaa, sekakomitea tarkastelee tilannetta. Euroopan yhteisö voi toteuttaa Sveitsin suhteen oikeasuhteiset ja tarvittavat toimenpiteet Dublin/Eurodac-yhteistyön moitteettoman toiminnan varmistamiseksi.
   5.   Se, että Sveitsi hyväksyy 1 kohdassa tarkoitetut säädökset ja toimenpiteet, luo oikeuksia ja velvollisuuksia Sveitsin ja Euroopan unionin jäsenvaltioiden välille.
   6.   Siinä tapauksessa, että

               a)

               Sveitsi ilmoittaa päätöksestään olla hyväksymättä jonkin 1 kohdassa tarkoitetun säädöksen tai toimenpiteen sisältöä, johon on sovellettu tämän sopimuksen mukaisia menettelyjä; tai

               b)

               Sveitsi ei anna ilmoitusta 2 kohdassa tarkoitetussa 30 päivän määräajassa; tai

               c)

               Sveitsi ei anna ilmoitusta kansanäänestyksen järjestämistä koskevan kansalaisaloitteen tekemiselle asetetun määräajan päätyttyä tai, jos kansanäänestys järjestetään, 3 kohdassa tarkoitetussa kahden vuoden määräajassa, tai se ei toteuta samassa kohdassa tarkoitettua väliaikaista soveltamista säädöksen tai toimenpiteen voimaantulolle asetetusta päivämäärästä alkaen;

         tämän sopimuksen soveltaminen keskeytetään.
   7.   Sekakomitea tutkii keskeytymiseen johtaneen kysymyksen ja pyrkii 90 päivän kuluessa poistamaan syyt, joiden vuoksi säädöstä tai toimenpidettä ei ole hyväksytty tai ratifioitu. Tutkittuaan kaikki mahdollisuudet tämän sopimuksen moitteettoman toiminnan säilyttämiseksi, mukaan lukien mahdollisuus todeta lainsäädäntöjen välinen vastaavuus, se voi yksimielisesti päättää sopimuksen uudelleen soveltamisesta. Jos tämän sopimuksen soveltaminen on edelleen keskeytyneenä 90 päivän kuluttua, sen soveltaminen lakkaa.
   5 artikla
   1.   Sopimuspuolten tavoitteen saavuttamiseksi, jonka mukaan ne soveltavat ja tulkitsevat mahdollisimman yhtenäisesti 1 artiklassa tarkoitettuja säännöksiä, sekakomitea tarkastelee jatkuvasti Euroopan yhteisöjen tuomioistuimen, jäljempänä ’yhteisöjen tuomioistuin’, oikeuskäytännön kehitystä sekä Sveitsin toimivaltaisten tuomioistuimien kyseisiä säännöksiä koskevan oikeuskäytännön kehitystä. Tätä varten sopimuspuolet huolehtivat siitä, että oikeuskäytännöstä tiedotetaan vastavuoroisesti viipymättä.
   2.   Sveitsillä on oikeus toimittaa yhteisöjen tuomioistuimen käsiteltäväksi vastineita tai kirjallisia huomautuksia tapauksissa, joissa jäsenvaltion tuomioistuin on pyytänyt yhteisöjen tuomioistuimelta ennakkoratkaisua jonkin 1 artiklassa tarkoitetun säännöksen tulkinnasta.
   6 artikla
   1.   Sveitsi toimittaa sekakomitealle vuosittain kertomuksen siitä, miten sen hallintoviranomaiset ja tuomioistuimet ovat soveltaneet ja tulkinneet 1 artiklassa tarkoitettuja säännöksiä, sellaisina kuin yhteisöjen tuomioistuin on niitä kussakin tapauksessa tulkinnut.
   2.   Jos sekakomitea ei ole kyennyt takaamaan yhtenäistä soveltamista ja tulkintaa kahden kuukauden kuluessa siitä, kun sen tietoon on tullut 1 artiklassa tarkoitettujen säännösten osalta merkittävä ero yhteisöjen tuomioistuimen ja Sveitsin tuomioistuimien oikeuskäytännön välillä tai merkittävä ero siinä, miten asianomaisten jäsenvaltioiden viranomaiset ja Sveitsin viranomaiset niitä soveltavat, sovelletaan 7 artiklan mukaista menettelyä.
   7 artikla
   1.   Jos tämän sopimuksen soveltamisesta tai tulkinnasta syntyy erimielisyyttä tai jos syntyy jokin 6 artiklan 2 kohdassa tarkoitettu tilanne, asia otetaan virallisesti riitakysymyksenä sekakomitean esityslistalle.
   2.   Sekakomitean on ratkaistava riita 90 päivän kuluessa päivästä, jona riitakysymyksen sisältävä esityslista on hyväksytty.
   3.   Jos sekakomitea ei kykene ratkaisemaan riitaa 2 kohdassa tarkoitetun 90 päivän määräajan kuluessa, määräaikaa jatketaan 90 päivällä lopulliseen ratkaisuun pääsemiseksi. Jos sekakomitea ei ole tehnyt asiassa päätöstä tämän määräajan päätyttyä, tämän sopimuksen soveltaminen lakkaa määräajan viimeisenä päivänä.
   8 artikla
   1.   Sveitsi maksaa Eurodac-järjestelmän keskusyksikön perustamisesta ja käytöstä aiheutuvien hallinto- ja toimintakustannusten kattamiseksi Euroopan yhteisöjen yleiseen talousarvioon rahoitusosuuden, jonka määrä on ensin 7,286 prosenttia 11 675 000 eurosta, ja varainhoitovuodesta 2004 alkaen vuosittain rahoitusosuuden, jonka määrä on 7,286 prosenttia tähän tarkoitukseen osoitetuista kyseisen varainhoitovuoden talousarviomäärärahoista.
   Sveitsi maksaa tämän sopimuksen soveltamisesta aiheutuvien muiden hallinto- ja toimintakustannusten kattamiseksi Euroopan yhteisöjen yleiseen talousarvioon vuosittain rahoitusosuuden, joka määräytyy sen perusteella, mikä on sen bruttokansantuotteen osuus kaikkien osallistuvien valtioiden yhteenlasketusta bruttokansantuotteesta.
   2.   Sveitsillä on oikeus saada tähän sopimukseen liittyvät asiakirjat ja pyytää sekakomitean kokouksissa tulkkaus haluamalleen Euroopan yhteisön toimielinten viralliselle kielelle.
   9 artikla
   Sveitsin kansallinen tietosuojaviranomainen ja Euroopan yhteisön perustamissopimuksen 286 artiklan 2 kohdan nojalla perustettu riippumaton valvontaelin toimivat yhteistyössä sikäli kuin se on tarpeen niille kuuluvien tehtävien suorittamisen ja erityisesti kaikkien tarpeellisten tietojen vaihtamisen kannalta. Nämä elimet vahvistavat yhdessä tässä yhteistyössä noudatettavat menettelyt.
   10 artikla
   1.   Tämä sopimus ei millään tavoin vaikuta Euroopan yhteisön ja Sveitsin välillä tehtyihin muihin sopimuksiin.
   2.   Tämä sopimus ei millään tavoin vaikuta Euroopan yhteisön ja Sveitsin välillä tulevaisuudessa mahdollisesti tehtäviin sopimuksiin.
   11 artikla
   1.   Tanskan kuningaskunta voi pyytää tähän sopimukseen osallistumista. Sopimuspuolet määräävät Tanskan kuningaskunnan suostumuksella tällaisen osallistumisen ehdoista tähän sopimukseen liitettävässä pöytäkirjassa.
   2.   Sveitsi tekee Islannin tasavallan ja Norjan kuningaskunnan kanssa sopimuksen, jossa määritetään niiden keskinäiset oikeudet ja velvollisuudet, jotka johtuvat kunkin valtion osallistumisesta Dublin/Eurodac-säännöstön täytäntöönpanoon, soveltamiseen ja kehittämiseen.
   12 artikla
   1.   Tämä sopimus tulee voimaan sopimuspuolten ratifioitua tai hyväksyttyä sen. Ratifiointi- tai hyväksymisasiakirjat talletetaan neuvoston pääsihteerin huostaan, joka toimii niiden tallettajana.
   2.   Tämä sopimus tulee voimaan sitä päivää seuraavan kuukauden ensimmäisenä päivänä, jona tallettaja on ilmoittanut sopimuspuolille viimeisen ratifiointi- tai hyväksymisasiakirjan tallettamisesta.
   3.   Sopimuksen 2 ja 3 artiklaa ja 4 artiklan 2 kohdan ensimmäistä virkettä sovelletaan väliaikaisesti sopimuksen allekirjoittamispäivästä.
   13 artikla
   Sellaisten säädösten tai toimenpiteiden osalta, jotka on hyväksytty tämän sopimuksen allekirjoittamisen jälkeen, mutta ennen sen voimaantuloa, 4 artiklan 2 kohdan viimeisessä virkkeessä tarkoitettu 30 päivän ajanjakso alkaa tämän sopimuksen voimaantulopäivänä.
   14 artikla
   1.   Tätä sopimusta sovelletaan vain jos myös 11 artiklassa tarkoitettuja sopimuksia sovelletaan.
   2.   Lisäksi tätä sopimusta sovelletaan vain jos myös Euroopan unionin, Euroopan yhteisön ja Sveitsin välistä sopimusta viimeksi mainitun valtion osallistumisesta Schengenin säännöstön täytäntöönpanoon, soveltamiseen ja kehittämiseen sovelletaan.
   15 artikla
   1.   Liechtenstein voi liittyä tähän sopimukseen.
   2.   Liechtensteinin liittymisestä määrätään tähän sopimukseen liitettävässä pöytäkirjassa, jossa määritellään kaikki tämän liittymisen seuraukset, mukaan luettuina Liechtensteinin ja Sveitsin keskinäiset oikeudet ja velvollisuudet sekä Liechtensteinin ja Euroopan yhteisön ja niiden sen jäsenvaltioiden keskinäiset oikeudet ja velvollisuudet, joita tämä sopimus sitoo.
   16 artikla
   1.   Kukin sopimuspuoli voi irtisanoa tämän sopimuksen ilmoittamalla siitä kirjallisesti tallettajalle. Irtisanomisilmoitus tulee voimaan kuuden kuukauden kuluttua sen tallettamisesta.
   2.   Tämä sopimus katsotaan irtisanotuksi, jos Sveitsi irtisanoo jonkin 11 artiklassa tarkoitetuista sopimuksista tai 14 artiklan 2 kohdassa tarkoitetun sopimuksen.
   17 artikla
   1.   Tehty kahtena kappaleena englannin, espanjan, hollannin, italian, kreikan, latvian, liettuan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja kukin teksti on yhtä todistusvoimainen.
   2.   Sopimuspuolet vahvistavat kirjeenvaihdolla tämän sopimuksen maltankielisen toisinnon oikeellisuuden. Tämä kielitoisinto on yhtä todistusvoimainen kuin 1 kohdassa tarkoitetut.

      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  EUVL L 50, 25.2.2003, s. 1.

      (2)  EYVL C 254, 19.8.1997, s. 1.

      (3)  EUVL L 222, 5.9.2003, s. 3.

      (4)  EYVL L 316, 15.12.2000, s. 1.

      (5)  EYVL L 62, 5.3.2002, s. 1.

      (6)  EYVL L 281, 23.11.1995, s. 31, direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).

      (7)  EYVL L 93, 3.4.2001, s. 38.


title: Euroopan parlamentin päätös (EU) 2016/1486, annettu 28 päivänä huhtikuuta 2016, vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/167

         EUROOPAN PARLAMENTIN PÄÄTÖS (EU) 2016/1486,
   annettu 28 päivänä huhtikuuta 2016,
   vastuuvapauden myöntämisestä energia-alan sääntelyviranomaisten yhteistyöviraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon energia-alan sääntelyviranomaisten yhteistyöviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen energia-alan sääntelyviranomaisten yhteistyöviraston tilinpäätöksestä varainhoitovuodelta 2014 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä virastolle (05584/2016 – C8-0089/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon energia-alan sääntelyviranomaisten yhteistyöviraston perustamisesta 13. heinäkuuta 2009 annetun Euroopan parlamentin ja neuvoston asetuksen (EY) N:o 713/2009 (4) ja erityisesti sen 24 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0087/2016),

               1.

               myöntää energia-alan sääntelyviranomaisten yhteistyöviraston johtajalle vastuuvapauden viraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman energia-alan sääntelyviranomaisten yhteistyöviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 18.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 211, 14.8.2009, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös 2012/331/YUTP, annettu 25 päivänä kesäkuuta 2012 , Euroopan unionin Afganistaniin nimitetyn erityisedustajan toimeksiannon jatkamisesta

text:
               26.6.2012

               FI

               Euroopan unionin virallinen lehti

               L 165/68

         NEUVOSTON PÄÄTÖS 2012/331/YUTP,
   annettu 25 päivänä kesäkuuta 2012,
   Euroopan unionin Afganistaniin nimitetyn erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä maaliskuuta 2010 päätöksen 2010/168/YUTP (1), jolla Vygaudas UŠACKAS nimitettiin Euroopan unionin erityisedustajaksi, jäljempänä ’erityisedustaja’, Afganistaniin. Hänen toimeksiantonsa päättyy 30 päivänä kesäkuuta 2012.

               (2)

               Erityisedustajan toimeksiantoa olisi jatkettava kahdellatoista kuukaudella.

               (3)

               Erityisedustaja toteuttaa toimeksiantonsa olosuhteissa, jotka voivat huonontua ja jotka saattavat vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Vygaudas UŠACKASin toimeksiantoa Euroopan unionin erityisedustajana, jäljempänä ’erityisedustaja’, Afganistanissa 30 päivään kesäkuuta 2013. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2 artikla
   Politiikan tavoitteet
   Erityisedustaja edustaa Euroopan unionia ja edistää unionin poliittisia tavoitteita Afganistanissa sovittaen toimintansa tiiviisti yhteen jäsenvaltioiden Afganistanissa toimivien edustajien kanssa. Erityisesti erityisedustaja

               a)

               edistää EU:n ja Afganistanin yhteisen julkilausuman täytäntöönpanoa ja johtaa Afganistania ja Pakistania koskevan EU:n toimintasuunnitelman täytäntöönpanoa Afganistania koskevilta osin ja toimien jäsenvaltioiden Afganistanissa toimivien edustajien kanssa,

               b)

               tukee unionin ja Afganistanin välistä poliittista vuoropuhelua,

               c)

               tukee Yhdistyneiden kansakuntien, jäljempänä ’YK’, keskeistä asemaa Afganistanissa painottaen erityisesti pyrkimystä parantaa kansainvälisen avun yhteensovittamista ja edistäen Lontoon, Kabulin ja Bonnin konferenssien julkilausumien sekä asiaankuuluvien YK:n päätöslauselmien täytäntöönpanoa.

         3 artikla
   Toimeksianto
   Täyttääkseen toimeksiantonsa ja toimien tiiviissä yhteistyössä jäsenvaltioiden Afganistanissa toimivien edustajien kanssa erityisedustaja

               a)

               edistää Afganistanin poliittista prosessia ja kehitystä koskevia unionin näkökantoja;

               b)

               pitää yllä läheisiä suhteita asianomaisiin Afganistanin instituutioihin, erityisesti hallitukseen ja parlamenttiin sekä paikallisiin viranomaisiin, ja tukee niiden kehitystä. Yhteyttä olisi pidettävä myös Afganistanin muihin poliittisiin ryhmiin ja muihin asiaankuuluviin toimijoihin Afganistanissa;

               c)

               on tiiviissä yhteydessä asiaankuuluviin kansainvälisiin ja alueellisiin sidosryhmiin Afganistanissa, erityisesti YK:n pääsihteerin erityisedustajaan ja Pohjois-Atlantin liiton johtavaan siviiliedustajaan sekä muihin keskeisiin kumppaneihin ja järjestöihin:

               d)

               antaa neuvoja siitä, miten EU:n ja Afganistanin yhteisen julkilausuman, Afganistania ja Pakistania koskevan EU:n toimintasuunnitelman Afganistania koskevien osien sekä Kabulin ja Bonnin ja muiden asiaa käsittelevien kansainvälisten konferenssien tavoitteiden saavuttamisessa on edistytty, erityisesti seuraavilla aloilla:

                           —

                           siviilivalmiuksien kehittäminen, erityisesti aluetasolla,

                           —

                           hyvä hallintotapa ja oikeusvaltion olemassaolon kannalta välttämättömien instituutioiden, erityisesti riippumattoman oikeuslaitoksen, perustaminen,

                           —

                           vaalijärjestelmän uudistukset,

                           —

                           turvallisuusalan uudistukset, mukaan lukien oikeudellisten instituutioiden, kansallisen armeijan ja poliisivoimien vahvistaminen,

                           —

                           kasvun edistäminen, varsinkin maatalouden ja maaseudun kehittämisen avulla,

                           —

                           se, miten Afganistan noudattaa kansainvälisiä velvoitteitaan ihmisoikeuksien alalla, mukaan lukien vähemmistöjen oikeuksien sekä naisten ja lasten oikeuksien kunnioittaminen,

                           —

                           demokraattisten periaatteiden ja oikeusvaltioperiaatteen kunnioittaminen,

                           —

                           naisten kannustaminen osallistumaan julkishallintoon ja kansalaisyhteiskuntaan,

                           —

                           se, miten Afganistan noudattaa kansainvälisiä velvoitteitaan, mukaan lukien yhteistyö, joka koskee kansainvälisiä ponnisteluja terrorismin, laittoman huumekaupan ja ihmiskaupan torjumiseksi sekä aseiden ja joukkotuhoaseiden ja niihin liittyvän materiaalin leviämisen estämiseksi,

                           —

                           humanitaarisen avun sekä pakolaisten ja kotimaassaan siirtymään joutuneiden järjestäytyneen paluun helpottaminen, sekä

                           —

                           myötävaikuttaminen unionin läsnäolon ja toiminnan tehokkuuteen Afganistanissa sekä osallistuminen neuvoston pyytämällä tavalla EU:n toimintaohjelmaa koskevien säännöllisten puolivuosittaisten täytäntöönpanoraporttien laadintaan;

               e)

               osallistuu aktiivisesti paikallisiin yhteensovittamista käsitteleviin foorumeihin, kuten yhteiseen yhteensovittamis- ja valvontaelimeen, ja tiedottaa täysimääräisesti niille jäsenvaltioille, jotka eivät osallistu toimintaan, näillä tasoilla tehdyistä päätöksistä;

               f)

               antaa unionin osallistumista ja kantoja Afganistania käsittelevissä kansainvälisissä konferensseissa koskevia neuvoja ja edistää osaltaan alueellista yhteistyötä;

               g)

               vaikuttaa osaltaan unionin ihmisoikeuspolitiikan ja ihmisoikeuksia koskevien EU:n suuntaviivojen täytäntöönpanoon, varsinkin konfliktialueilla olevien naisten ja lasten osalta, erityisesti seuraamalla ja käsittelemällä tähän liittyviä tapahtumia.

         4 artikla
   Toimeksiannon täytäntöönpano
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea, jäljempänä ’PTK’, pitää yllä erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen toimivaltaisten yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä heinäkuuta 2012 alkavana ja 30 päivänä kesäkuuta 2013 päättyvänä kautena on 6 380 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ja säännöllisesti ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että niiden henkilöstöä lähetetään tilapäisesti työskentelemään erityisedustajan avustajina. Tällaisen tilapäisesti lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina sekä suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja erityisedustajan henkilöstön erioikeudet ja vapaudet
   Erityisedustajan ja erityisedustajan henkilöstön hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajapuolen tai vastaanottajapuolien kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvallisuus
   Erityisedustajan ja hänen avustajaryhmänsä on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki merkitykselliset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet erityisedustajan toimeksiannon ja vastuulla olevan maantieteellisen alueen turvallisuustilanteen mukaisesti suoraan erityisedustajan alaisuudessa olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä ja turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä operaation valmius- ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä Euroopan ulkosuhdehallinnon operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä ja toimeksiannon toteuttamista koskevien selvitysten yhteydessä korkealle edustajalle, neuvostolle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja antaa korkean edustajan tai PTK:n suosituksesta kertomuksia ulkoasiainneuvostolle.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että paikan päällä olevia kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission samoin kuin Keski-Aasiassa toimivan Euroopan unionin erityisedustajan ja unionin Pakistanin edustuston toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin ja jäsenvaltioiden edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustaja antaa paikallista poliittista ohjausta Euroopan unionin Afganistanissa toteutettavan poliisioperaation (EUPOL Afganistan) johtajalle. Erityisedustaja ja siviilioperaatiokomentaja kuulevat toisiaan tarvittaessa. Erityisedustajan on myös pidettävä yhteyttä muihin kansainvälisiin ja alueellisiin toimijoihin paikan päällä.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää korkealle edustajalle, neuvostolle ja komissiolle toimeksiannossa saavutettua edistymistä koskevan kertomuksen joulukuun 2012 loppuun mennessä ja kattavan kertomuksen toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Luxemburgissa 25 päivänä kesäkuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 75, 23.3.2010, s. 22.

      (2)  EUVL L 141, 27.5.2011, s. 17.